Með myndum eftir Höllu Sólveigu Þorgeirsdóttur . Bókin er sjálfstætt framhald fyrstu bókar þeirra Kristín og Höllu Sólveigar um rituungann Rissu , Rissa vill ekki fljúga . Rissa og fjölskylda hennar hafa vetursetu úti fyrir vesturströnd Grænlands . Þar er líf og fjör og fjöldi dýra - selir , hvalir , rostungar og alls kyns fiskar - en því miður engir ísbirnir . Því leggja Rissa og Skegla systir hennar upp í langa ferð til að leita að ísbjörnunum sem þær langar svo mikið til að sjá . Úr Hver étur ísbirni ? : Systurnar fundu lykt af landi í norðri og tóku stefnu þangað . Þessa nótt skinu stjörnurnar skært . Tunglið kom upp og lýsti þeim . Rissa var alveg heilluð . - Finnst þér ekki gaman að horfa á tunglið ? spurði hún . - Þetta er nú bara tungl , svaraði Skegla . - Já , en sérðu ekki hvað það er fallegt ... byrjaði Rissa . Skegla greip ákveðin fram í fyrir henni : Mér finnst sólin fallegri og haltu svo áfram . Systurnar flugu hratt og fannst þær vera einar í heiminum . Við og við gripu þær mat upp úr sjónum . Rissa var þreytt og hana langaði til pabba og mömmu . En hún beit á jaxlinn og minntist ekki á neitt . Eftir því sem norðar dró minnkaði birtan og ekki sá lengur í hafið fyrir ís . Samt bólaði ekkert á ísbjörnum . - Þarna eru risar ! hrópaði Skegla og benti á lítinn hóp sem var að leika sér .